I forbindelse med uenighed med hans tidligere samleverske, som han har fælles børn med, uartede det en dag i december sidste år til slagsmål med kvindens nye kæreste. Den 43-årige stak i den forbindelse også med kniv. Der var dog kun tale om overfladiske sår. Forud var gået en tvist om parret fælles børn. Parret var gået fra hinanden efter 16 år samliv. Kvinden ønskede bruddet, og det var en situation, den 43-årige var rigtig ked af. I en periode efter bruddet gik det dog godt nok. Men efterfølgende forsøgte den 43-årige at overtale den tidligere samleverske til, at de sammen fejrede Jul med børnene. Et forslag der dog blev afvist. Herefter eskalerede situationen for til sidst at slutte dramatisk på kvindens bopæl. Den 43-årige har hele tiden nægtet sig skyldig i forsøg på drab, men har erkendt at have begået vold. Det skriver DR/Nordjylland.

Referat:
En 43-årig mand fra Aalborg opland er blevet idømt fem et halvt års fængsel for vold og forsøg på manddrab. Dommen faldt i Vestre Landsret i Aalborg i dag.